open-index/open-wikipedia-markdown huggingface dataset:
مہان کوش

گرشبد رتناکر مہان کوش المعروف مہان کوش (پنجابی:ਮਹਾਨ ਕੋਸ਼ )، کانھ سنگھ نابھہ کا تصنیف کردہ پنجابی انسائیکلوپیڈیا یا ڈائریکٹری ہے۔ تقریباً 14 سال کی تحقیق کے بعد کانھ سنگھ نے 1926 میں اس کتاب کو مکمل کیا اور 1930 کو چار جلدوں میں سدرشن پریس، امرتسر نے اس کو شائع کیا تھا۔اس کتاب میں سکھ ادب ، تاریخ، پنجابی زبان اور ثقافت سے متعلق الفاظ کے معانی ایک سلسلہ وار انداز میں درج کیے گئے ہیں جس کی وجہ سے یہ نہ صرف سکھ دھرم بلکہ پنجابی زبان و ادب کا بھی علمی منبع بن گئی ہے اور حوالہ نگاری کے میدان میں اس کا مقام بہت اونچا ہے۔

20 مئی، 1912 کے دن بھائی کانھ سنگھ نابھہ نے اپنے شاہکار 'مہان کوش' کی تیاری کا منصوبہ شروع کیا جو آج سکھوں کا ایک اہم انسائیکلوپیڈیا ہے۔ مہان کوش تیار کرنے میں 14 سال کا عرصہ صرف ہوا۔ اس کا سارا خرچ مہاراجا بھوپندر سنگھ (پٹیالہ) نے دیا تھا۔ اس نے اس مقصد کے واسطے بھائی کانھ سنگھ نابھہ کو مسوری میں ایک کوٹھی دی اور پورا عملہ بھی دیا جس کا خرچہ پٹیالہ ریاست دیا کرتی تھی۔ بعد میں اس کی چھپائی بھی پٹیالہ ریاست کی طرف سے ہی کی گئی تھی۔

بھائی کانھ سنگھ کا ‘مہان کوش’ پنجابی کے فروغ پر ایک بے مثال تخلیق ہے۔ سکھ دھرم کے لیے اس کی خاص اہمیت ہے  کیونکہ یہ ٹکسالی سکھ گرنتھوں میں شامل الفاظ کے معانی کا ایک ذخیرہ ہے۔

مہان کوش میں گور مکھی  حروف تہجی کی ترتیب سے سکھ دھرم ، تاریخ اور پنجابی زبان و ثقافت کے 64,263 الفاظ، اصطلاحات  و عنوانات مندرج ہیں۔ہر لفظ یا اصطلاح کے ضمن میں اس کے مختلف معانی اس کے موقع استعمال اور پس منظر و سیاق و سباق کلمات کے تحت درج کیے گئے ہیں جن کی مزید تشریح حواشی کے ساتھ بھی کی گئی ہے۔

## حوالہ جات

زمرہ:1930ء کی کتابیں
زمرہ:1930ء میں بھارت
زمرہ:بیسویں صدی کے دائرۃ المعارف
زمرہ:پنجابی ادب
زمرہ:بھارتی دائرۃ المعارف
زمرہ:بیسویں صدی کی بھارتی کتابیں
زمرہ:1930ء کی غیر افسانوی کتب
زمرہ:پنجابی زبان کے انسائیکلوپیڈیا
زمرہ:دائرۃ المعارف
زمرہ:سکھ مت
بیلن

تصغیر|بیلن
**بیلن** روٹی پکانے کا آلہ ہے۔ گوندھے ہوئے آٹے میدہ وغیرہ کو گول یا چکور سائز میں پھیلانے کے لیے عام طور پر لکڑی کا ایک گول لمبا بیلن نما آلہ ہوتا ہے جس کے دونوں گول سرے پتلے ہوتے ہیں اور بیچ میں قدرے موٹا ہوتا اسے بیلن کہا جاتا ہے۔

بیلن صدیوں سے گھروں میں استعمال ہوتا آرہا ہے۔ باورچی خانے میں استعمال ہونے والی بہت سی چیزیں متروک ہو گئی ہیں مگر چکلا بیلن کا متبادل اب تک تلاش نہیں کیا جاسکا۔روٹیاں پکانے والی مشین اگرچہ ایجاد ہو چکی ہے مگر گھریلو سطح پر اس کا استعمال نہ ہونے کے برابر ہے۔ چناں چہ آج بھی چکلا بیلن کی اہمیت اسی طرح برقرار ہے۔ ایک زمانے میں صرف لکڑی کے چکلابیلن استعمال ہوتے تھے، پھر سنگ مرمر کے باورچی خانوں میں نظر آنے لگے۔ اس مفید آلے میں تازہ اختراع اس کی سطح پر اْبھارے گئے نقش و نگار ہیں۔ روایتی سادہ بیلن سے پیڑے کو بیل کر روٹی کی شکل دی جاتی ہے۔لیکن اگر آپ دیدہ ذیب بسکٹ، پوریاں، کچوریاں بنانا چاہیں تو پھر یہ بیلن لے آئیے جس پر مختلف نقش و نگار کْھدے ہوتے ہیں۔ ان میں پْھول پتیاں، مختلف جانوروں اور مربع، مثلث، تکون وغیرہ کے نقش و نگار شامل ہیں۔ اس کے علاوہ فرمائشی بیلن بھی بنوائے جا سکتے ہیں جن پر حسب منشا تصویر، نقش و نگار یا نام کھدوایا جا سکتا ہے۔ انھیں استعمال اس طرح کیا جاتا ہے کہ پہلے عام بیلن سے پیڑے کو ہموار کر لیا جاتا ہے اور پھر اس کے اوپر ایک بار یہ بیلن پھیردیا جاتا ہے۔

## استعمال

بیلن عام طور پر روٹی، پراٹھے، پوری اور پیڑے وغیرہ بیلنے کے کام آتا ہے اس لیے کہ یہ باورچی خانہ کی زینت ہے۔

## بیلن کی بناوٹ

عام طور پر بیلن لکڑی کا ہوتا ہے لیکن دور جدید میں یہ پتھر کا بھی بننے لگا ہے۔
یہ گول اور لمبے (بیلن نما) ہوتا ہے۔

برصغیر میں اردو زبان میں اسے بیلن اور بیلنا کہا جاتا ہے۔

بنا بیلن کے روٹی گول نہیں بیلی جا سکتی ہے ۔

## بیلن کی اہمیت و افادیت

بیلن قدیم زمانہ سے روٹی پکانے کا ایک ایسا آلہ ہے جو باورچی خانہ کی سب سے اہم اور ضروری اشیاء میں شمار ہوتا ہے دور جدید کی سائنسی ایجادات نے جہاں بہت سی چیزوں سے انسان کو بے نیاز کر دیا وہیں باورچی خانہ میں بھی بہت سی تبدیلیاں کی ہیں لیکن اس کے باوجود ابھی تک بیلن کا بہتر بدل نہیں تلاشا جا سکا ہے حالانکہ آٹا گوندھنے سے لے کر روٹی بیلنے اور پکانے تک کی مشینیں مارکٹ میں دستیاب ہو گئیں ہیں لیکن پھر بھی باورچی خانہ کی اس اہم آلہ کو باورچی خانہ سے بے دخل نہیں کیا جا سکا ہے
## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:پکانے کے آلات
زمرہ:ظروف مطبخ
زمرہ:بھارتی پکوان
حیدرآباد کرکٹ ٹیم (پاکستان)

**حیدرآباد کرکٹ ٹیم** حیدرآباد، سندھ، پاکستان کی ایک فرسٹ کلاس کرکٹ ٹیم ہے۔ ساس ٹیم کا ہوم گراؤنڈ نیاز اسٹیڈیم ہے۔حیدرآباد کرکٹ ٹیم فرسٹ کلاس کرکٹ کھیلتی ہے اور قائداعظم ٹرافی میں حصہ لیتے ہیں۔ نیشنل ٹی ٹونٹی کپ اور قومی ایک روزہ چیمپئن شپ اور ٹی ٹوئنٹی اور لسٹ اے کرکٹ ٹورنامنٹ کے لیے وہ حیدرآباد ہاکس کے نام سے جانے جاتے ہیں۔

## کھیل کا ریکارڈ
حیدرآباد کرکٹ ٹیم نے 1958-59 میں پہلی بار فرسٹ کلاس کرکٹ میں قدم رکھا تھا اور اس کے بعد اس ٹیم نے زیادہ تر سیزنز میں کرکٹ میچ کھیلے ہیں۔ 2013-14 کے سیزن کے اختتام تک انھوں نے کل 177 میچ کھیلے تھے ، جن میں سے 24 میں جیت ، 90 میں ہار اور 63 میچ ڈرا ہوئے۔  حیدرآباد کرکٹ ٹیم کو عام طور پر پاکستان کی کمزور ٹیموں میں شمار کیا جاتا ہے۔ وہ 1968-69 میں قائد اعظم ٹرافی کے کوارٹر فائنل کھیلے تھے، 1971-72 میں بی سی سی پی ٹرافی کے کوارٹر فائنل تک اور 2005-06 میں قائد اعظم ٹرافی سلور لیگ کے فائنل میں پہنچے تھے۔ 

ان کا سب سے زیادہ انفرادی اسکور 208 ہے جو بشیر شان نے 1973-74 میں پبلک ورکس ڈیپارٹمنٹ کرکٹ ٹیم کے خلاف بنایا تھا۔ اور یہ اس ٹیم کا سب سے بہترین انفرادی سکور ہے بولنگ کے اعداد و شمار کے مطابقمسعود حسین نے 1964-65 میں حیدرآباد ایجوکیشن بورڈ کے خلاف 50 سکور دے کر 7 وکٹ تھی۔یہ کارکردگی اس ٹیم کی اب تک کی سب سے بہترین کارکردگی ہے۔  اس میچ میں حسین نے کل 13 وکٹیں حاصل کیں جو حیدرآباد کے بہترین میچ والے اعداد و شمار تھے۔ 

## دوسری ٹیمیں
1969-70 میں حیدرآباد نے دو ٹیمیں **حیدرآباد وائٹس** اور **حیدرآباد بلوز** میدان میں اتاریں۔ قائداعظم ٹرافی میں ہر فریق نے دو میچ کھیلے۔ حیدرآباد وائٹس دونوں میچز ہار گئے،  اور حیدرآباد بلیوز نے ایک میچ ہارا اور دوسرا ڈرا رہا۔ 

## حوالہ جات

## بیرونی روابط
* حیدرآباد کرکٹ ٹیم کا صفحہ کرکٹ آرکائیو پر

زمرہ:پاکستان کی فرسٹ کلاس کرکٹ ٹیمیں
زمرہ:ضلع حیدرآباد، پاکستان
زمرہ:ویکی ڈیٹا سے مطابقت رکھنے والی مختصر تفصیل
سید محمد عارف

**سید محمد عارف** (پیدائش: 29 جنوری 1944) جو **ایس ایم عارف** اور **عارف صاحب** نام سے بھی مشہور ہیں، ایک ہندوستانی بیڈمنٹن کوچ ہیں۔ وہ حکومت ہند سے دروناچاریا ایوارڈ اور پدما شری ایوارڈ کے وصول کنندہ ہیں۔ 

## ابتدائی زندگی
سید محمد عارف کا تعلق حیدرآباد ، تلنگانہ سے ہے۔ انھوں نے بی ایس سی کی تعلیم حیدرآباد یونیورسٹی سے حاصل کی۔اپنے اسکول کے دنوں میں وہ کرکٹ کھیلا کرتے تھے اور چار سال تک انوار العلوم کالج کی کرکٹ ٹیم کی قیادت کی۔ اس کے علاوہ وہ ایچ سی اے لیگ میں ڈکن بلو کرکٹ ٹیم کے لیے بھی کھیلے۔ انھیں کرکٹ سے کافی دلچسپی تھی تاہم اپنے کرکٹ کوچ کی طرف سے نظر انداز کیے جاتے تھے اور اسی وجہ سے انھوں نے کرکٹ کا کھیل چھوڑ دیا اور بیڈ منٹن کھیلنا شروع کیا۔

## کیریئر
ایس ایم عارف نے اپنے کالج کے دنوں میں یونیورسٹی آف حیدرآباد کی نمائندگی کرکے انٹرسورٹی بیڈ منٹن چیمپئن شپ جیتی۔ انھوں نے کئی قومی مقابلوں میں آندھرا پردیش کی نمائندگی بھی کی اور بہترین کارکردگی کا مظاہرہ کیا۔

ان کو بیڈمنٹن سے بہت لگاؤ تھا، اسی وجہ سے انھوں نے پٹیالہ کے نیشنل انسٹی ٹیوٹ آف اسپورٹس سے بیڈمنٹن کوچنگ میں ڈپلوما حاصل کیا۔ 1974 میں انھوں نے بیڈمنٹن کے کوچ کے قومی پینل میں شمولیت اختیار کی اور 1997 میں انھیں قومی سطی پر بیڈ منٹن کے چیف کوچ کے طور پر مقرر کیا گیا۔  سید محمد عارف نے متعدد ہندوستانی بیڈمنٹن کھلاڑیوں کی تربیت کی جن میں سابق انگلینڈ بیڈ منٹن چیمپیئن پلئلا گوپیچند ،  سابق ہندوستانی قومی بیڈ منٹن چیمپین پی وی وی لکشمی ، جولا گوٹا اور سائنا نہوال شامل ہیں۔

## ایوارڈ
ان کو 2000 میں بیڈمنٹن میں ان کی خدمات کے اعتراف میں حکومت بھارت کی طرف سے درویچاریہ ایوارڈ سے نوازا گیا۔ 
اس کے علاوہ انھیں بیڈمنٹن ورلڈ فیڈریشن ، میرٹیریس سرٹیفکیٹ ایوارڈ بھی پیش کیا گیا۔ 2012 میں پدما شری عطا کیا گیا۔ 

## حوالہ جات

زمرہ:بھارت میں بیڈمنٹن
زمرہ:بقید حیات شخصیات
زمرہ:1944ء کی پیدائشیں
زمرہ:بھارتی کھیلوں کے کوچ
زمرہ:کھیلوں میں پدم شری وصول کنندگان
زمرہ:ویکی ڈیٹا سے مختلف مختصر وضاحت
ساویتی بورا

**ساویتی بورا** ایک بھارتی خاتون باکسر ہے جومڈل ویٹ کلاس میں باکسنگ کرتی ہے۔ انھوں نے اے آئی بی اے ویمن ورلڈ باکسنگ چیمپین شپ 2014  میں لائٹ ہیوی ویٹ کلاس کے باکسنگ مقابلوں میں بھارت کے لیے چاندی کا تمغا جیتا تھا۔ 

## ابتدائی زندگی
بورا 10 جنوری 1993 کو ہریانہ کے دیہی علاقے حصار میں پیدا ہوئی۔ اس کے والد کا نام مہندر سنگھ تھا وہ ایک پیشہ ور کسان تھے۔ اس کے علاوہ وہ باسکٹ بال کے بہترین کھلاڑی بھی تھے اور قومی سطح پر باسکٹ بال کھیلتے تھے۔  بورا کے والد کو شوق تھا کہ اس کی بیٹی باکسنگ کا کھیل کھیلے۔ اس لیے اپنے والد کے اصرار پر بورا نے 2009 میں باکسنگ میں جانے سے قبل ریاستی سطح پر کبڈی کھیلنی شروع کی۔ اس نے ابتدائی طور پر چودھری چرن سنگھ ہریانہ زرعی یونیورسٹی کے قریب کھیتوں میں کبڈی کی تربیت حاصل کی تھی اورباکسنگ کے کھیل میں مہارت حاصل کرنے اور اس کھیل کی تربیت کے لیے ہریانہ سے باہر جانا پڑا۔   

## کیریئر
جیجو سٹی میں 2014 اے آئی بی اے ویمنز ورلڈ باکسنگ چیمپین شپ میں لائٹ ہیوی ویٹ (81 کلوگرام) ایونٹ میں بوورا کو چین کی یانگ ژیولی سے فائنل میں شکست کا سامنا کرنا پڑا۔ اس مقابلے میں وہ سونے کا تمغا کی بجائے چاندی کا تمغا جیت سکیں۔  بورا اولانقاب میں منعقد ہونے والی 2015 اایشین ویمنز امیچور باکسنگ چیمپئن شپکے فائنل تک پہنچنے والی واحد بھارتی خاتون تھیں جہاں وہ ایک ہی مخالف سے ہارنے کے بعد چاندی کے سکے کی حقدار قرار پائیں۔  

2017 میں بوورا کو 2015 - 16 کے سیزن میں کھیلوں کی کامیابیوں کے اعتراف میں ہریانہ کا بھیم ایوارڈ ملا۔  2018 میں سمر اولمپکس میں حصہ لینے کی خاطر اس کو اپنی ویٹ کلاس تبدیل کرنا پڑی اور اس نے اپنے وزن کی کلاس لائٹ ہیوی ویٹ (81 کلوگرام) سے مڈل ویٹ (75 کلوگرام) میں تبدیل کر دیا کیونکہ سابقہ کلاس سمر اولمپکس کا حصہ نہیں تھی۔ اس نے  2019 اے آئی بی اے ویمن ورلڈ باکسنگ چیمپین شپ میں حصہ لیا اور اس مقابلے کے پری کوارٹر فائنل مرحلے میں وہ شکست سے دوچار ہوئیں۔  

## حوالہ جات

زمرہ:1993ء کی پیدائشیں
زمرہ:بقید حیات شخصیات
زمرہ:بھارتی خواتین باکسر
زمرہ:حصار (شہر) کی شخصیات
زمرہ:ہریانہ کی خواتین کھلاڑی
زمرہ:ویکی ڈیٹا سے مطابقت رکھنے والی مختصر تفصیل
لینٹ

تصغیر|200پک|بائیں

**لینٹ** یا **چلہ کے روزے** یا **چالیس روزے** (لاطِینی: Quadragesima؛ یونانی: Μεγάλη Νηστεία) دینِ مسیحیت میں روزے کے اہم ادوار میں سے ایک ہے۔ یہ چالیس دن کی وہ مدت ہے جو یسوع مسیح کے چالیس روزوں کی یاد میں نفس کُشی، روزہ داری اور توبہ میں گزاری جاتی ہے۔ لاطینی روایت (Latin Rite) کے مطابق اس کا آغاز راکھ کے بدھ سے ہوتا ہے جبکہ مشرقی روایت (Eastern Rite) میں یہ پیر کے دن شروع ہوتا ہے۔ یہ روزے عموماً ایسٹر سے تقریباً چھ ہفتے پہلے تک جاری رہتے ہیں۔ چالیس روزوں کا بنیادی مقصد یہ ہے کہ مؤمنین نماز، گناہوں سے توبہ، صدقہ اور اعمالِ رحمت کے ذریعے روحانی تیاری کریں۔ یہ عبادات بہت سی مسیحی کلیسیاؤں میں ادا کی جاتی ہیں جن میں انگلیکان، کالونینی، لوتھری، میتھوڈسٹ اور رومی کاتھولک کلیسیائیں شامل ہیں نیز مشرقی آرتھوڈوکس اور قدیم مشرقی آرتھوڈوکس کلیسیاؤں کی روایات میں بھی اس کا اہتمام ہوتا ہے۔ آج کل بعض باز اصطباغی، اصطباغی اور انجیلی کلیسیائیں بھی لینٹ پر عمل کرتی ہیں۔

مسیحی روزے کا یہ زمانہ مجموعی طور پر پچاس دنوں پر مشتمل سمجھا جاتا ہے۔ ان میں چالیس دن اصل روزے کے ہوتے ہیں جو مقدس ہفتے سے پہلے آتے ہیں، پھر مقدس ہفتے (جس میں مقدس سنیچر بھی شامل ہے) اور اتوار کے دنوں کے بدلے چار اضافی ایام شمار کیے جاتے ہیں۔ البتہ مختلف کلیسیائی روایات، عبادتی طریقوں اور لطوریات کے لحاظ سے اس کی تفصیلات میں فرق پایا جاتا ہے۔ مغربی مسیحی روایت میں راکھ کے بدھ کو روزے کا پہلا دن مانا جاتا ہے۔ اس روز رومی کاتھولک، لوتھری، انگلیکان، میتھوڈسٹ اور پریسبیٹیرین کلیسیائیں خصوصی عبادات منعقد کرتی ہیں، جن میں پیشانیوں پر راکھ سے صلیب کا نشان بھی بنایا جاتا ہے۔

لینلٹ کی عملی صورتیں عالم مسیحی میں مختلف ہیں۔ کہیں مخصوص اوقات میں کھانے سے پرہیز کیا جاتا ہے اور کہیں خاص اقسام کی غذاؤں سے اجتناب کیا جاتا ہے۔ رومنلی کاتھولک کلیسیا اور دیگر مغربی کلیسیائیں اپنے پیروکاروں پر بدھ اور جمعہ کے دن گوشت اور دودھ سے بنی اشیا (جیسے پنیر وغیرہ) سے پرہیز لازم قرار دیتی ہیں جبکہ مشرقی آرتھوڈوکس اور اسی طرز کی دیگر کلیسیائیں چالیس دن تک گوشت ترک کرنے کی پابندی عائد کرتی ہیں۔

نماز اور روزے کے ساتھ ساتھ رومی کاتھولک کلیسیا میں لینٹ کے موقع پر خصوصی مذہبی رسومات بھی ادا کی جاتی ہیں۔ ان میں ایک اہم رسم **صلیبی مقامات** (Via Crucis) ہے، جو لینٹ اور مقدس ہفتے کے دوران گرجا گھروں یا عوامی مقامات پر ادا کی جاتی ہے۔ اس میں مسیح کی مصلوبیت کے واقعات کو نئے عہد نامے اور مسیحی روایات کی روشنی میں چودہ مراحل میں پڑھا اور یاد کیا جاتا ہے۔ ہر مرحلے کے ساتھ دعائے ربانی کی تلاوت اور ایک روحانی یا اجتماعی تامل شامل ہوتا ہے۔ یہ رسم کاتھولک کلیسیا میں باقاعدگی سے ادا کی جاتی ہے جبکہ دیگر مسیحی فرقوں میں بھی اس سے ملتی جلتی عبادتی صورتیں پائی جاتی ہیں۔

## حوالہ جات


زمرہ:مارچ کی تقریبات
زمرہ:مسیحی اصطلاحات
زمرہ:مسیحی روزہ داری
مخدوم آدم نقشبندی

**شیخ مخدوم آدم نقشبندی** سندھ میں سلسلۂ نقشبندیہ کے پہلے بزرگ جو شیخ آدو کے لقب سے مشہور ہیں۔
## سلسلۂ نسب
مخدوم آدم بن عبد الاحد بن عبدالر حمان بن عبدالبا قی سیّدنا صدّ یق اکبر کی نسلِ پاک سے تھے ،۔ آپ کے اَجداد میں دو بھائی تھے بڑے بھائی کا نام عبد الباری اور چھوٹے کا نام عبد الخالق تھا۔
## سیرت و خصائص
مخدوم آدم بلند مر تبت ہو نے کے باوجود اپنے ہم عصر بزرگوں کی بڑی عزّت و توقیر کرتے ایک اور بزرگ مخدوم آدم بن اسحاق آپ کے ہم نام اور ہم عصر تھے آپ ان کی انتہائی تعظیم کر تے اور لوگوں سے فرماتے مجھے آدم کی بجائے آدو کہا کرو،اس لیے کہ اس شہر میں دو آدم رہتے ہیں۔
مخدوم عبد الخالق ٹھٹھہ میں اقا مت پزیر تھے،جب سلطان محمود غزنوی نے سندھ پر قبضہ کیا تو مخدوم وعبدا لخالق کے علم و عمل اور زہدوتقویٰ سے متا ثر ہو کر ان کو شاہی اعزازات سے نوازا ،مخدوم آدم انھی کی اولاد میں سے ہیں۔
## سلسلہ بیعت
مخدوم آدم بادشاہ عا لمگیر سے ملنے ٹھٹھہ سے دہلی آئے، یہاں آپ کی ملاقات مجددِ الف ثانی کے صاحبزادے خواجہ معصوم سے ہو ئی،خواجہ صاحب پہلی ہی نگا ہ میں آپ کے جوہرِ قا بل کو بھانپ گئے اور آپ کو اپنے صا حب زادوں کی تعلیم پر مامو ر کر دیا۔
## مرشد کا ارشاد
ایک طویل عرصہ آپ نے مجاہدوں اور ریاضات میں بسر کیا، سات سال تک آپ پر استغراق کی کیفیت طاری رہی،سلو ک کی منازل طے کرانے کے بعد خواجہ صاحب نے آپ کو خلافت دے کر تبلیغِ اسلام کا فریضہ سو نپا اور سر زمینِ سندھ میں آپ کو دعوتِ حق پر مامور کیا،مخدوم آدم نے عرض کیا کہ حضور تعمیلِ ارشاد سے سرتابی کی تاب نہیں مگر حقیت یہ ہے کہ سندھ میں اس قدر مشا ئخِ کرام ہیں کہ ان کے ہوتے ہوئے میری طرف کوئی متوجّہ نہیں ہوگا۔ آپ کے مرشد نے فرمایا جا ؤ، سارا سندھ بھی اگر مشا یخ سے بھرا ہو تو اس کی پروا نہ کرو۔ آپ سندھ میں تشریف لائے اور آپ کا ستارہ اوجِ کمال پر پہنچا۔
## خدمت دین
مخدوم آدم سلسلۂ نقشبندیہ میں بڑے صاحبِ کمال اور عالی مقامات پر فائز سمجھے جائے تھے،بے شمار تاریک دل آپ کی مشعلِ ہدایت سے منوّر ہوئے اور لاتعداد لوگوں نے آپ کی بر کت سے راہِ نجات اپنائی،آپ جامعِ شریعت و طریقت تھے اور مظہرِ اسرار صوری و معنو ی تھے۔
آپ کے مرید ین اور خلفا میں شیخ ابو القا سم شیخ ابراہیم ،سیّد فتح محمد اور شیخ انس مشہور ہیں،مخدوم صا بر دولھاری نے بھی آپ سے استفا دہ کیا تھا۔آپ کا مزار مکلی ٹھٹھہ میں مرجعِ خلائق ہے ۔

## حوالہ جات

زمرہ:سندھی صوفی اولیا
زمرہ:سندھی صوفیاء
آذر بیگدلی

**آذر بیگدلی** یا **حاجی لطف علی اصفہانی** (پیدائش: 7 فروری 1722ء — وفات: 1781ء) فارسی النسل مصنف اور تذکرہ نگار تھے۔ اُن کی وجہ فارسی ادب میں اُن کے تحریر کردہ فارسی زبان کے شعرا کے تذکرہ یعنی ’’آتش کدہ‘‘ ہے۔ جس میں انھوں نے اٹھارہویں صدی عیسوی تک کے تمام فارسی شعراء کا تذکرہ کیا ہے۔
## سوانح
### پیدائش اور ابتدائی حالات
آذر بیگدلی 7 فروری 1722ء کو اصفہان میں پیدا ہوئے۔ اُن کے والد آقا خان بیگدِلی تھے ۔ آذر کا تعلق ترکمانوں کے قبیلۂ بِیگدِلی سے تھا کیونکہ اُن کا نسب بیگدِلی خان سے جا ملتا ہے جو اِلدِگِز خان کے چار بیٹوں میں سے تیسرا تھا اور خود اِلدِگِز خان اوغوز خان کے چھٹے بیٹوں میں سے تیسرا تھا۔ غرض یہ کہ لطف علی اِسی نسبت سے بیگدِلی کہلائے۔

### افشار سلطنت میں سفر
نادر شاہ کی حکومت کے پہلے سال میں آذر کے والد آقا خان بیگدلی لار اور سواحل فارس کی حکومت پر فائز کیے گئے۔ اِسی زمانے میں آذر شیراز آئے اور 2 سال بعد 1738ء میں بندر عباس کے قریب اُن کے والد آقا خان بیگدلی کا اِنتقال ہو گیا تو وہ اپنے چچا حاجی محمد بیگ کے ہمراہ حج کی ادائیگی کے لیے عراق کے راستے سے حجاز روانہ ہو گئے۔ ادائیگی حج سے واپسی پر مشہدِ مقدس میں امام علی ابن موسیٰ الرضا کے مزار کی زیارت کی۔ اِسی زمانے میں نادر شاہ ہندوستان پر اپنے مشہور حملے کے بعد لزگیوں کے خلاف لشکرکشی کے لیے جا رہا تھا کہ مشہد میں وارد ہوا اور آذر اُس کے ہمراہ ماژندران کے راستے آذربائیجان چلے گئے۔ یہ سفر غالباً مارچ 1741ء میں مشہد سے شروع ہوا تھا۔ آذر عراقِ عجم واپس آئے تو اپنے آبائی شہر اصفہان میں مقیم ہو گئے۔

### اواخر عمر
جون 1747ء میں نادر شاہ کے قتل کے بعد آذر اُس کے جانشینوں کی ملازمت کرتے رہے جن میں علی شاہ افشار، ابراہیم شاہ افشار، شاہ اسماعیل افشار، شاہ سلیمان دؤم شامل ہیں۔ 1751ء میں جب کریم خان زند شاہِ ایران بن گیا تو آذر دربارِ شاہی سے الگ ہو گئے اور خود کو علمی کاوشوں کے لیے مختص کرتے ہوئے قم آگئے اور یہیں مقیم ہو گئے۔اواخر عمر میں جامۂ فقر پہن لیا یعنی وہ تصوف کی جانب مائل ہو گئے اور خود کو حکومتی اور شاہی کاموں سے الگ کر لیا۔
### وفات
آذر بیگدِلی کی وفات تقریباً 59 سال کی عمر میں 1781ء میں ہوئی۔

## شعرگوئی
آذر کے متعلق کہا جاتا ہے کہ انھوں نے سات ہزار اشعار کہے اور انھیں باقاعدہ مُدَوَّن بھی کیا مگر جب نادر شاہ کے عہد میں اصفہان لوٹا گیا تو اُن کا یہ مجموعہ کلام بھی ضائع ہو گیا۔ بعد میں اپنا کلام دوبارہ مرتب کیا۔ دیوانِ آذر کے نسخے بہت کمیاب ہیں اور کتب خانہ رام پور میں ایک دیوان جو آذر کا ہے، 64 اوراق پر مشتمل ہے جس میں تقریباً 200 غزلیں موجود ہیں۔

## مزید دیکھیے
* نادر شاہ
* نادر شاہ کا مغلیہ سلطنت پر حملہ
## حوالہ جات

زمرہ:1722ء کی پیدائشیں
زمرہ:1781ء کی وفیات
زمرہ:اصفہان کی شخصیات
زمرہ:فارسی زبان کے مصنفین
زمرہ:ایرانی ترکمانی شخصیات
زمرہ:اصفہان میں پیدا ہونے والی شخصیات
زمرہ:اٹھارہویں صدی کے قلمی نام استعمال کرنے والے مصنفین
زمرہ:اٹھارویں صدی کے ایرانی شعرا
عبد الامیر

**عبدالامیر**(پیدائش؛ 20 مارچ 1992) پاکستان کرکٹ کھلاڑی ہے جو کراچی کنگز کی طرف سے کھیلتا ہے
.

## حوالہ جات

## بیرونی روابط
* 

زمرہ:1992ء کی پیدائشیں
زمرہ:بقید حیات شخصیات
زمرہ:پاکستان کے کرکٹ کھلاڑی
زمرہ:کراچی کے کرکٹ کھلاڑی
زمرہ:کراچی کنگز کے کرکٹ کھلاڑی
زمرہ:کراچی سے کرکٹ کھلاڑی
ابرار احمد

**ابرار احمد**(پیدائش 16اکتوبر1998) پاکستانی کرکٹ کھلاڑی ہے۔
یہ کراچی کنگز کا کھلاڑی ہے.

## حوالہ جات
عماد عالم

**عماد عالم** (پیدائش 3 اکتوبر 1998) ایک پاکستانی کرکٹ کھلاڑی ہے۔  اس نے 27 اکتوبر 2017ء کو 2017-18 قائد اعظم ٹرافی میں یونائیٹڈ بینک لمیٹڈ کے لیے اپنے فرسٹ کلاس کرئیر کا آغاز کیا۔ دسمبر 2017 میں، انھیں 2018 کے انڈر 19 کرکٹ عالمی کپ کے لیے پاکستان کے دستے میں شامل کیا گیا۔ 

## حوالہ جات

## بیرونی روابط
* 

زمرہ:کراچی سے کرکٹ کھلاڑی
زمرہ:یونائیٹڈ بنک لمیٹڈ کے کرکٹ کھلاڑی
زمرہ:سوئی سدرن گیس کمپنی کے کرکٹ کھلاڑی
زمرہ:پاکستان کے کرکٹ کھلاڑی
زمرہ:بقید حیات شخصیات
زمرہ:1998ء کی پیدائشیں
ایشیا کا جغرافیہ

تصغیر|350px|جوہان کا ایشیا کا نقشہ، 1730ء۔
تصغیر|350px|سیارہ سے ایشیا کا نظارہ
تصغیر|350px

**ایشیا کا جغرافیہ**  ایشیا اور یوریشیا کے علاقوں میں مشتمل ہے جس میں تقریباً 50 ممالک آتے ہیں۔

## جغرافیائی خصوصیات
### سرحدیں
ایشیا کا زمینی علاقہ اس کے علاقہ جات کے زمینی خطوں کا مجموعہ نہیں ہے کیونکہ کچھ علاقوں نے آزادانہ طور پر اپنے خطوں کی سرحدوں کو متعارف کرایا ہے۔ مثال کے طور پر وسط ایشیا اور مشرق وسطی تقریباً ایک ہی خطہ کا نام ہے مگر مصر ایشیا کا علاقہ نہیں ہے جبکہ یہ وسط ایشیا کا حصہ مانا جاتا ہے اور وسط ایشیا ایشیا ہی کا ایک ذیلی علاقہ یا تقسیم ہے۔ خلاصہ ہے کہ ہے ایشیا کی سرحد کا ماپ اس بات پر منحصر ہے کہ کسی مخصوص علاقہ خود کو کس طور پر اور کیوں متعارف کرایا ہے۔

ایشیا اور افریقا کے درمیان میں خاکنائے نہرسوئز اور بحیرہ احمر حد بندی کا کام کرتا ہے۔ یورپ کے ساتھ ایشیا کی سرحد بحیرہ روم سے شروع ہوتی ہے مگر ترکی کا مشرق قریب کا علاقہ یورپ کے ایجنن جزائر کا جا گھستا ہے اور اس کا شہر استنبول آبنائے باسفورس تک پھیلا ہوا ہے۔ اس طرح ترکی کا ایک شہر یورپ میں ہے اور باقی پورا ملک ایشیا میں ہے۔ شمال کی جانب ایشیا اور یورپ کی سرحد در دانیال، بحیرہ مرمرہ، آبنائے باسفورس، بحیرہ اسود، کوہ قاف، بحیرہ قزوین، دریائے اورال سے ہوتی ہوئی مشرق کی جانب کوہ اورال، بحیرہ کارا، روس تک جاتی ہے۔ شمال میں بحر منجمد شمالی تک ایشیا کی سرحد ہے۔

ایشیا کے جنوب مشرق میں مالے جزیرہ نما اور انڈونیشیا ہیں۔ انڈونیشنا کے قریب آسٹریلیا ایک دوسرا بر اعظم ہے۔ آسٹریلیا کے شمال مشرق میں جاپان اور کوریا سے کٹ کر بننے والے چھوٹے چھوٹے جزائر ایشیا کی بجائے اوقیانوسیہ کا حصہ ہیں۔ انڈونیشنا کے بعد ایشیا کی سرحد بحر ہند ہوتے ہوئے بحیرہ احمر تک جاتی ہے۔ بحر ہند کے زیادہ تر جزائر ایشیا کا ہی حصہ ہیں۔

### ایشیا کا مجموعی رقبہ
ایشیا کا رقبہ کتنا ہے اس میں قدرے اختلاف پایا جاتا ہے۔۔ نیو یارک ٹائمز کے *ایٹلس آف دی ورلڈ* کے مطابق کل رقبہ  ہے۔ *چیمبرس ورلڈ گزیٹر* نے ، بتایا ہے۔ * کونسائز کولمبیا انسائکلو پیڈیا* کے مطابق ۔

## جغرافیائی تقسیم

## حوالہ جات

## بیرونی روابط

* 
* 
* 


زمرہ:ارضیات ایشیا
زمرہ:ایشیا
زمرہ:جغرافیہ ایشیا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
کیرلا میں پھولوں کی کاشتکاری

تصغیر|کیرلا میں سنترے کے رنگ کا پھول
تصغیر|کیرلا میں گلابی رنگ کا ایک پھول
تصغیر|کیرلا میں سفید رنگ والا ایک پھول
حالانکہ ریاست کیرلا میں قائم کمپنیاں جیسے کہ “اے وی تھامس”  اور “بینا نرسری” نے زندہ پودوں، سجاوٹی پودوں اور کٹے ہوئے پھولوں جیسی مصنوعات بر آمد کرنا کافی سالوں سے جاری رکھا ہے، تاہم کیرلا میں **پھولوں کی کاشتکاری** ملک بھر میں کافی کم رہی تھی۔ بھارت میں پھولوں کی کاشتکاری میں کرناٹک پہلے مقام میں ہے جہاں یہ 34% پیداوار ہے۔ اس کے بعد یہ کاشتکاری تمل ناڈو میں  25% فیصد ہے۔ آندھرا پردیش، تلنگانہ، مہاراشٹر اور مغربی بنگال بھی محاذ پر قابل لحاظ موجودگی رکھتے ہیں۔ کیرلا میں کئی روایتی پھولوں جیسے کہ یاسمین اور گیندے کی کاشت نہیں ہوتی۔ ریاست میں پھولوں کی مانگ 95%  پڑوسی ریاست کرناٹک اور تمل ناڈو سے مکمل ہوتی ہے۔ ریاست بھر کی یہ صورت حال پالگھاٹ اور الاپوڑا میں مستتثنٰی ہے، جہاں یاسمین کی محدود پیمانے پر کاشت ہوتی ہے۔ تاہم ریاست میں آرکیڈ، اینتھریم کے سجاوٹی کٹے ہوئے پھول اور اسی طرح دیگر پھول اور سوکھے سجاوٹی پھول کی پیداوار میں اچھا خاصا مقام رکھتی ہے۔ 

## کیرلا میں پھولوں کی کاشتکاری کے مواقع
پھولوں کی کاشتکاری، بالخصوص سجاوٹی پودوں کی کاشتکاری کے لیے ریاست کیرلا کو چار قطعوں میں بانٹ دیا جا سکتا ہے: 
O پالگھاٹ ضلع کم بارش، کم رطوبت اور کم خرچ مزدوری کی بنا پر یاسمین،  گیندے اور کروسانڈرا کی کاشت کے لیے موزوں ہے۔
O پہاڑی قطعہ جو سمندر سے 1000 میٹر بلندی پر ہے، اہنتھریم، گلاب، گلاڈیولس، گیربیرا کے لیے موزوں ہے۔
O  پہاڑی قطعہ جو سمندر سے 1000-2000 میٹر بلندی پر ہے، سیمبیڈیم آرکیڈ، گلاڈیولس اور برڈ آف پیراڈائس کے لیے موزوں ہے۔
O دیگر ساحلی اور بین زمینی علاقہ جات آرکیڈ، اینتھریم اور سوکھے کٹے پھولوں کی کاشت کے لیے موزوں ہیں۔

## نیدر لینڈز سے تعاون
کیرالا مختلف زمروں میں نیدر لینڈز کے ساتھ تعاون کرتے آیا ہے۔ مئی 2019ء میں کیرلا کے وزیر اعلٰی پی وجین  کان کیس گوئیٹ سے اس سلسلے میں ایک ملاقات کی جو اُس ملک کی وزارت زراعت، ماحول اور غذائی کوالٹی میں معتمد عمومی ہیں، اس ملاقات کے دوران کیرلا حکومت نے کیرلا حکومت کی جانب سے ریاست کے مرکز برائے عمدہ پھولوں کی کاشتکاری (Centre of Excellence for floriculture) کا ایک سرکاری خط بھی پیش کیا جو اس زمرے سے متعلق ریاستی عمل آوریوں کو ظاہر کرتا ہے۔

## مزید دیکھیے
* بھارت میں پھولوں کی کاشتکاری

## حوالہ جات

## خارجی روابط
* ہندی اور انگریزی میں پھولوں کا چارٹ

زمرہ:بھارت میں باغبانی
جھاڑو

گھر کے آنگن کے فرش کو دھول مٹی ،گرد و غبار اور کوڑے کچرے سے صاف صفائی کا ایک آلہ ہے جسے **جھاڑو**، **جاروب**، **بُہاری** یا **سوہنی** کہتے ہیں۔

جھاڑو روزمرہ استعمال میں آنے والی اشیاء میں سب سے اہم چیز ہے بنا اس کے گھر کی صفائی ممکن ہی نہیں ہے اور گھر غبار آلود ہو جائے گا۔

گھریلو خواتین کی سب سے اہم ضرورت اور گھر کی تمام ضروریات میں سب سے اہم ضرورت جھاڑو ہی ہے۔

سائنسی ترقی کے اس دور میں جھاڑو کے بدلے بہت سی مشینیں ایجاد کی گئیں ہیں جو جھاڑ پونچھ اور صاف صفائی کا کام بحسن خوبی انجام دیتی ہیں تاہم جھاڑو کی اہمیت آج بھی برقرار ہے۔

## جھاڑو کی بناوٹ

عام طور پر جھاڑو سوکھے گھاس ،کھجور کے پتوں کو سکھا کر ناریل کے درخت سے نکلنے والے پتوں اور شاخوں اور دیگر جنگلی گھاس پھوس اور پتوں کو سکھا کر بنایا جاتا ہے ان سب کو ایک جگہ لپیٹ کر گول کرکے برابر سائز میں کاٹ لیا جاتا ہے پھر ان کے سرے میں لکڑیوں کے بینت یا کوئی کڑی چیز لگا کر سل دیا جاتا ہے جس سے پکڑنے میں آسانی ہوجاتی ہے۔

سینکوں، ناریل کی تیلیوں یا کھجور کے پتوں یا کسی اور درخت کے لمبے تنکوں اور باریک شاخوں وغیرہ کا مٹھا جو ایک سرے سے بندھا ہوتا ہے اور کوڑا کرکٹ اور گردو غبار صاف کرنے کے کام آتا ہے۔

## جھاڑو اور گھریلو کاروبار
عام طور پر جھاڑو دیہاتوں کی خواتین اپنے ہاتھوں سے تیار کرتی ہیں لیکن مارکیٹ میں اس کی مانگ کی وجہ سے باقاعدہ اس کا کاروبار ہوتا ہے اور اسے بنانے کے لیے چھوٹے اور بڑے ہر طرح کے کارخانہ جہاں گھاس پھوس پیڑ کی چھال اور پتوں کو سکھانے نیز اس کے کاٹنے چھانٹنے سلائی اور اس میں دستہ لگانے کا کام اور جھاڑو کی مکمل شکل دینے کا کام انجام دیا جاتا ہے ۔
فی زمانہ کیونکہ پلاسٹک اور فیبرک کے جھاڑو دستیاب ہو رہے ہیں تو ظاہر سی بات ہے اس کے لیے پلاسٹک گلانے اور جھاڑو کی شکل دینے میں فرمہ کا استعمال فیکٹریوں میں ہی ہوتا ہے ۔

اس طرح جھاڑو کا بنانا ایک کاروبار بھی ہے ۔

## جھاڑو کے اقسام

ناریل جھاڑو جو ناریل کے درختوں سے بنائے جاتے ہیں اور قدرے سخت ہوتے ہیں پھول جھاڑو جو چٹ جوٹ اور گھاس پھوس سے بنائے جاتے ہیں اور ناریل جھاڑو کے مقابلہ نرم ہوتے ہیں آج کل پلاسٹک اور فیبرک کی جھاڑو بھی مارکٹ میں دستیاب ہونے لگی ہیں۔

راستوں محلہ اور گلی کوچوں میں صاف صفائی کے لیے خاکروب ان جھاڑوں میں لمبی لمبی لکڑیاں لگادیتے ہیں جس ان کو کھڑے کھڑے جھاڑو دینے میں آسانی ہوتی ہے جس وہ دیر تک اور دور تک بہ آسانی اپنا کام انجام دیتے چلے جاتے ہیں ۔
## حوالہ جات

زمرہ:صفائی کے آلات
زمرہ:کامنز زمرہ جس کا ربط ویکی ڈیٹا پر ہے
زمرہ:گھریلو اوزار
زمرہ:جادوئی اشیا
زمرہ:ویکی ڈیٹا سے مختلف مختصر وضاحت
زمرہ:جادو گری
زمرہ:گھریلو اطلاقیات
کرناٹک میں پھولوں کی کاشتکاری

[تصغیر|[گلاسی ٹائیگر بٹر فلائی بنگلور کے ایک پھول کا رس چوستے ہوئے۔]]
**کرناٹک میں پھولوں کی کاشتکاری** کافی شہرت رکھتی ہے اور یہ کافی وسیع علاقے پر پھیلی ہوئی ہے۔ ریاست میں 18,000 ہیکٹیر علاقہ پھولوں کی کاشتکاری کے کام آتا ہے۔ یہ روایت تین سو سال سے بھی زیادہ عرصے سے مشہور ہے۔ دیوانہالی اور چکبالپور علاقہ جات میں رہائش پزیر *تیگلا برادری* پھولوں کی افزائش میں کافی شہرت رکھتی ہے۔

## انجمن سازی
2003ء میں *انٹرنیشنل فلاور آکشن بینگلور* (آئی ایف اے بی) نے، جو پھولوں کے کاشتکاروں کے زیر انتظام کمپنی ہے، ریاستی حکومت کے زیر انتظام *کرناٹک ایگرو انڈسٹریز کارپوریشن* (کے اے آئی سی) کی عمل آوری اپنے ہاتھوں میں لے لی۔

## عالمی افق میں امتیازی موقف
کرناٹک کی عالمی محاذ پر پھولوں کی کاشتکاری پر پکڑ کا اندازہ اس بات سے لگایا جاتا ہے اس نے نیدر لینڈز میں قائم کمپنی شیر کو حاصل کرنے کی پہل کی ہے جو دنیا بھر میں گلابوں کی تیاری اور سربراہی میں سر فہرست ہے۔ شیر کا مجموعی کاروبار $50 ملین یا 220 کروڑ بھارتی روپیے ہے، جس پر مالکانہ حق رکھنے کا مطلب گلابوں کے عالمی بازار پر قبضہ ہے۔ شیر نے نہ صرف نیدر لینڈز بلکہ کینیا اور ایتھوپیا میں سبز گھر (گرین ہاؤز) قائم کیے جہاں سالانہ 600 ملین گلاب کی پیداوار تیار ہوتی ہے۔

## ریاستی کاشت کاری
اعلٰی قدر و قیمت کی پھولوں کی فصلوں کو سبز گھروں یا گرین ہاؤزوں کاشت کاری کے مرحلے سے گذرنا ہوتا ہے جہاں وہ زیر نگرانی حالات، کیڑے مکوڑوں سے بچاؤ، امراض سے تحفظ اور ہوا اور رطوبت کے معاملوں میں بے حد احتیاط سے رکھے جاتے ہیں۔ جدید پھولوں کی کاشتکاری میں جن پھولوں کی مانگ پھیلی ہوئی ہے، ان گلاب، اینتھریم، گیربیرا، گلاڈیولی، آرکیڈ، کارنیشن اور برڈ آف پیراڈائس ہیں کو پولی ہاؤزوں میں اگائے جاتے ہیں۔

پھولوں سے جو مصنوعات بنتی ہیں، ان میں عطریات، مغربی طرز کے سینٹ اور قدرتی خضاب شامل ہیں۔ سوکھے پھول سجاوٹ کے کام آتے ہیں۔ جہاں تک کاروبار کی منفعت بخشی کی بات ہے، کوئی بھی شخص ایک لاکھ روپیے فی ہیکٹیر سالانہ سوکھے پھولوں سے کما سکتا ہے۔ نرسری کا کاروبار جو پودوں کے گملوں میں اُگائے جانے سے تعلق رکھتا ہے اور جس میں بیجوں کی کاشت بھی شامل ہے، یہ بھی کافی مقبول ہے اور منافع بخش بھی ہے۔

## مزید دیکھیے
* بھارت میں زراعت
* بھارت میں بھارت میں زراعت

## حوالہ جات

## خارجی روابط
* ہندی اور انگریزی میں پھولوں کا چارٹ

زمرہ:بھارت میں باغبانی
لالہ عبید اللہ

**لالہ عبید اللہ** پاکستان کبڈی کے کھلاڑی ہے۔ جو قومی ٹیم میں بھی شامل تھے۔لالہ عبیدالله کمبوہ پاکستان کے تجربہ کار اور معروف کھلاڑی ہیں ۔
پنجاب پاکستان کے ضلع فیصل آباد تحصیل سمندری کے پنڈ چک 42 جی بی سے تعلق رکھتے ہیں۔ ان کی تاریخ پیدائش 27 مارچ 1987ء ہے۔
زمرہ:1987ء کی پیدائشیں
زمرہ:پاکستانی کبڈی کھلاڑی
شمالی بھارت میں پھولوں کی کاشتکاری

[تصغیر|بھارت جیسے عظیم اور کثیر العلاقہ ملک کی شمالی ریاست [اتر پردیش میں پائے جانے والے سرخ پھول]]
بھارت میں شمالی بھارت کا حصہ پھولوں کی کاشتکاری کے معاملے میں جنوبی بھارت جیسا موقف نہیں رکھتا ہے، اگر چیکہ ایک وسیع جغرافیائی ملک اور کثیر آبادی کی وجہ سے یہاں بھی پھولوں کی مانگ اور اس کی کاشت جاری ہے۔ **شمالی بھارت میں پھولوں کی کاشتکاری** حصے کے طور پر کسان دو اہم پھول پورے سال میں اگاتے ہیں۔یہ دو پھول گلیڈولس اور گیندا ہیں جن کی دو فصلیں اگتی ہیں۔ گلیڈولس کی بوائی مارچ ماہ سے اپریل کے وسط تک اور دسمبر میں کی جاتی ہے۔ شادی اور دیگر تقاریب کے دوران گلیڈولس کی فروخت زیادہ ہوتی ہے۔ 2015ء کے ایک جائزے کے مطابق گلیڈولس پھول کی کاشت میں فی ایکڑ ایک لاکھ کا خرچ آتا ہے۔ فی ایکڑ فصل فروخت کرنے پر دو سے تین لاکھ روپے کا منافع ملتا ہے۔ گلیڈولس، گیندا اور جعفری جیسے پھولوں کے بیج آسانی سے باغبانی کے محکمے اور نجی دکانوں پر مل جاتے ہیں۔  جائزے کے سال گلیڈولس کے بیجوں کی قیمت دو روپے فی بیج رہی ہے، ایک ایکڑ میں 50،000 بیج لگ ​​جاتے ہیں۔ کافی سالوں سے گلیڈولس اگا نے والے کچھ کاشتکار اس کے بیج بھی فروخت کرنا شروع کر دیے ہیں۔ برساتی گیندے کی فصل 30 سے 40 کُنٹل فی ایکڑ پیداوار دیتی ہے وہیں گلیڈولس کی فصل سے 50 سے 60 ہزار پھول فی ایکڑ کے حساب سے پیداوار حاصل ہونے کی صلاحیت موجود ہے۔

اچھی  قیمت حاصل کرنے کے لیے شمالی بھارت کے شہر لکھنؤ میں  واقع چوک منڈی اور گورکھپور کی بڑی پھول منڈی گل فروشوں کے اہم مقامات ہیں۔ اس کے علاوہ دہلی سے کچھ فاصلے پر غازی پور پھول منڈی میں پھولوں  فروخت بھی بڑی سطح پر ہوتی ہے۔ 2015ء میں گلیڈولس پھول کی ایک کلی کی قیمت آٹھ سے دس روپیے رہی ہے اور گیندے کی 20 سے 25 روپیے فی کلو کی شرح سے بکتا  رہا ہے۔

بھارت کی مختلف ریاستی حکومتیں باغبانی کو فروغ دے رہی ہے۔ 2015ء میں اتر پردیش کی ریاستی حکومت 4،000 مربع میٹر تک کے پولی ہاؤز  لگوانے پر 50 فیصد امداد فراہم کر کرتی ہوئی پائی گئی،  جس میں اب بیج اور دیگر پودوں سے جڑا مواد اور زرعی سامان بھی شامل کر لیا گیا۔

## مزید دیکھیے
* بھارت میں زراعت
* بھارت میں بھارت میں زراعت

## حوالہ جات

## خارجی روابط
* ہندی اور انگریزی میں پھولوں کا چارٹ

زمرہ:بھارت میں زراعت
زمرہ:بھارت میں باغبانی
شفیق چشتی

**شفیق چشتی** پاکستانی کبڈی کا کھلاڑی ہے۔ جو پاکستان قومی کبڈی ٹیم کا کپتان تھا۔

## حوالہ جات

زمرہ:پاکستانی کبڈی کھلاڑی
اکمل شہزاد

**اکمل شہزاد** پاکستان کبڈی کا کھلاڑی ہے جو پاکستان قومی کبڈی ٹیم میں بھی شامل تھا۔

## حوالہ جات

زمرہ:پاکستانی کبڈی کھلاڑی
احمد شاہ درانی کی ہندوستان پر لشکری مہمات

[تصغیر|332x332پکسل|عبد الغفور بریشنا کی مصوری میں [احمد شاہ درانی کا ایک خیالی عکس]]
**احمد شاہ درانی کی ہندوستان پر لشکری مہمات** ہندوستان پر لشکری حملوں کا ایک وہ سلسلہ ہے جو درانی سلطنت کے بانی اور پہلے حکمران احمد شاہ درانی (جسے احمد شاہ اَبدالی بھی کہا جاتا ہے) نے ہندوستان پر 1748ء سے 1767ء کے درمیانی عرصے میں 8 بار کیے جو سلطنت مغلیہ کے عہد میں خطۂ پنجاب اور مرکزِ حکومت دہلی پر مشہور حملے تصور کیے جاتے ہیں۔جون 1747ء میں نادر شاہ کے قتل کے بعد احمد شاہ درانی تختِ افغانستان پر تخت نشیں ہوا اور درانی سلطنت کی بنیاد رکھی۔ ہندوستان پر حملوں کی ابتدا 1748ء سے ہوئی اور اِن کا اِختتام 1767ء میں ہوا۔ اِن حملوں میں احمد شاہ درانی نے مغلوں، جاٹ، راجپوت، مرہٹوں اور سکھوں کو شکست دی اور اپنی سلطنت کا دائرہ کار پنجاب تک وسیع کیے رکھا۔ اُس کے ہندوستان پر آخری حملے کے بعد پنجاب میں سکھوں نے عروج پکڑا اور اور خود یہاں حکمران ہو گئے۔ احمد شاہ درانی کا ہندوستان پر سب سے زیادہ مشہور اور تاریخی حملہ پانچواں حملہ ہے جس میں 14جنوری 1761ء کو پانی پت کی تیسری لڑائی لڑی گئی جس ایک اندازے کے تحت مرہٹوں کے 30,000 سپاہی قتل ہوئے۔ احمد شاہ درانی کے اِنتقال کے بعد افغانستان کی طرف سے ہندوستان پر کوئی حملہ یا لشکرکشی نہیں کی گئی اور جلد ہی درانی سلطنت بھی زوال پزیر ہو گئی۔اِن حملوں میں ہندوستان کے شاہی خزانے بھی احمد شاہ درانی کے ہاتھ لگے جس سے سلطنت مغلیہ رُو بہ زوال ہوئی۔
## ہندوستان پر پہلا حملہ — [[1748ء]]
* مزید دیکھیں: '''احمد شاہ درانی کا ہندوستان پر پہلا حملہ'''، **[[منوپور کی لڑائی (1748ء)]]**
ہندوستان پر احمد شاہ درانی کا پہلا حملہ 1748ء میں ہوا جب لاہور کے مغل گورنر شاہ نواز خان کی درخواست پر احمد شاہ درانی ہندوستان پر حملہ آور ہوا۔ بعد ازاں جب مغل شہنشاہ محمد شاہ نے اُسے لاہور کی نظامت پر بحال کر دیا تو احمد شاہ درانی کے خلاف محاذ آرائی پر آگیا اور 1748ء میں احمد شاہ درانی جب لاہور پہنچا تو شاہ نواز خان اُس کے خلاف لشکرکشی کے لیے تیار تھا مگر بعد میں خود احمد شاہ درانی سے جا ملا۔ شاہ نواز خان کی بے جا کوششوں کے باوجود لاہور میں موجود درانی فوج اور لاہور میں مغل فوج کے مابین جنگ چھڑگئی جس میں افغانوں نے زبردست حملے کیے۔ شاہ نواز خان نے بے سُود کوشش کی کہ جنگ رک جائے مگر مغل فوج منتشر ہو چکی تھی، جس کو جمع کرنا آسان کام نہ تھا۔ جنوری 1748ء میں چھڑنے والی اِس جنگ کا رخ تب بدل گیا جب شاہ نواز خان جنگ سے فرار ہو گیا اور اور لاہور کے وہ تمام مشیر جنھیں شاہ نواز خان نے نظربند کیا ہوا تھا، احمد شاہ درانی سے ملاقات کو گئے اور استدعاء کی کہ تاوان کے بدلے لاہور سے درانی فوج باہر نکالی لی جائے۔ 30 لاکھ روپئے تاوان اداء کیا گیا اور احمد شاہ درانی دہلی کو روانہ ہو گیا جہاں اُس کا مقابلہ مغل فوج سے ہوا اور 11 مارچ 1748ء کو منوپور کی لڑائی میں وزیر قمر الدین خان قتل ہو گیا اور مغل فوج نے ڈٹ کر مقابلہ کیا جس سے ایک ہزار کے قریب افغانی قتل ہوئے اور احمد شاہ درانی نے میدانِ جنگ چھوڑ دیا اور واپسی کی راہ لی۔ اِس حملے کو احمد شاہ درانی کا ناکام حملہ بھی تصور کیا جاتا ہے۔

## مزید دیکھیے
* احمد شاہ درانی
* نادر شاہ
* محمد شاہ
* مغلیہ سلطنت
* درانی سلطنت

زمرہ:افغانستان
زمرہ:مغلیہ سلطنت
زمرہ:درانی سلطنت میں اٹھارویں صدی
زمرہ:درانی سلطنت
زمرہ:درانی سلطنت میں اٹھارویں صدی
زمرہ:درانی سلطنت میں 1760ء کی دہائی
زمرہ:درانی سلطنت میں 1750ء کی دہائی
زمرہ:بھارت کی عسکری تاریخ
زمرہ:ویکی ڈیٹا سے مختلف مختصر وضاحت
زمرہ:درانی سلطنت سے وابستہ معرکے
یاور حیات خان

**یاور حیات** 18ا کتوبر 1943ء کو لاہور میں ایک سیاسی، سرمایہ دار و جاگیر دار جاٹ گھرانے میں پیدا ہوئے۔ وہ معروف سیاسی شخصیت سر سکندر حیات خان کے نواسے تھے۔ ان کے والد عظمت حیات فوج میں بریگیڈئر تھے۔وہ فلم انڈسٹری کے معروف ہدایتکار، فلمساز اور مصنف انور کمال پاشا کے بھانجھے اور فلم رائٹر محمد کمال پاشا کے بہنوئی تھے۔
## عملی زندگی
انھوں نے 1965ء میں پی ٹی وی کو جوائن کیا اور 1973ء میں نشر ہونے والی ڈراما سیریل 'جھوک سیال ' سے شہرت ملی جسے ملکہ پکھراج کے شوہر سید شبیر حسین نے تحریر کیا تھا۔ بعد ازاں انھوں نے فرار، کنڈی ، سدراں، قلعہ کہانی اور مہنگائی جیسے کئی ڈرامے تخلیق کیے۔ 1981ء میں نشر ہونے والے ڈرامے 'دہلیز' نے انھیں شہرت کی بلندیوں پر پہنچا دیا جس کے مصنف امجداسلام امجد تھے۔ یاور حیات کا شمار پی ٹی وی کے اُن چند بانی پروڈیوسرز میں ہوتا ہے جنھوں نے پاکستانی ٹی وی ڈرامے کو جلا بخشی۔ ان کے ڈراموں سے بے شمار فنکاروں نے شہرت حاصل کی۔ اداکارہ روحی بانو ، عظمیٰ گیلانی ، عابد علی ، خالدہ ریاست ، محبوب عالم ، جمیل فخری اوردوسرے کئی سینئر فنکاروں کو اپنے ڈراموں میں متعارف کرایا۔انھوں نے 32 برس تک پی ٹی وی میں ملازمت کی اوران کا آخری ڈراما 'یہ کہانی نہیں ہے' 2006ء میں نشر ہوا جسے منو بھائی نے لکھا تھا۔ یاورحیات کے مشہور ڈراموں میں اندھیرا اُجالا ، زنجیر، قصائی اور مہنگائی، نشیمن، سمندر، جزیرہ، جھیل، آدم زاد، شناخت، پرواز شامل ہیں۔

## وفات
سردار یاور حیات خان 73 سال کی عمر میں انتقال کر گئے۔ نمونیہ کے باعث وہ سات روز سی ایم ایچ میں زیر علاج رہے، پھیپھڑے فیل ہونے کے باعث وہ گذشتہ روز انتقال کرگئے۔پاکستان ٹیلی ویژن کے ریٹائرڈ پروگرام پروڈیوسر یاور حیات خان کی نمازِ جنازہ 4 نومبر 2016ء جمعۃ المبارک شام چار بجے کیولری گراونڈ کی خالد مسجد میں ادا ہوئی اور مقامی قبرستان میں تدفین کی گئی، ۔مرحوم نے پسماندگان میں بیوہ، تین بیٹے اور بیٹیاں چھوڑے ہیں۔

زمرہ:مرد ٹیلی ویژن مصنفین
زمرہ:پاکستانی ٹیلی ویژن ہدایت کار
زمرہ:پاکستانی ٹیلی ویژن مصنفین
زمرہ:پاکستانی ڈراما نگار اور ڈراما نویس
زمرہ:پاکستانی ٹیلی وژن پروڈیوسرز
زمرہ:لاہور کے مصنفین
زمرہ:1943ء کی پیدائشیں
زمرہ:2016ء کی وفیات
زمرہ:فضلا ایچیسن کالج
زمرہ:حیات خاندان
زمرہ:پی ٹی وی اعزاز یافتہ
زمرہ:لاہوری شخصیات
زمرہ:پاکستان میں مرض-متعلقہ اموات
زمرہ:پاکستانی تفریح ​ کار
زمرہ:پنجابی شخصیات
زمرہ:لاہور کی ذرائع ابلاغ کی شخصیات
ایشیا کی سیاست

تصغیر|300px|بائیں|ایشیا کا نقشہ.

**ایشیا** چونکہ جغرافیائی طور پر بڑا اور وسیع ہے۔ طول و عرض میں یہ سب سے بڑا براعظم ہے جہاں مختلف النوع ثقافت پروان چڑھی ہے۔ یہاں آئینی بادشاہت، مطلق العنان بادشاہت، یک جماعت ریاست، وفاقی ریاست، منحصر علاقہ یا غیر آزاد علاقہ، لبرل جمہوریت، فوجی ڈکٹیٹر شپ اور دیگر طرح کی حکومتیں موجود ہیں۔ ہر ملک اورریاست میں وہاں کی ثقافت، عوام، جغرافیائی ضروریات اور ریوایات کی بنا پر حکومت بنتی ہے اور سیاست ہوتی ہے۔ یہاں کہ غلام ریاستوں کو ملنے والی آزاد بھی مختلف طرح کی رہی ہے۔ اور الگ الگ ملک نے اپنے طور پر الگ الگ کی طرح کی تحریک آزادی چلائی ہے۔

شروع زمانہ سے ہی تہذیب کا سیاست کا گہرا اثر رہا ہے۔ بین النہرین کے آس پاس سسب سے پہلے سیاسی ہل چل شروع ہوئی۔ چین میں قدیم زمانہ سے ہی دیوانی ملازمت کا رواج رہا ہے جو سیاست کا ایک اہم اور بنیادی حصہ رہا ہے۔ چین کا دیوانی ملازمت کا نظام بہت منظم اور بہتر تھا۔

ایشیا کی سیاست کے نو آبادیاتی نظام اور سامراجیت نے بھی بہت متاثر کیا ہے۔ کئی ممالک میں باہر کے لوگوں نے آکر اپنی آبادی بسائی اور پھر اس پر قبضہ کر کے حکومت کرنا شروع کردی۔ ان نئے حکمرانوں نے آزادی کے لیے علاقائی لوگوں نے جدوجہد شروع کی جسے سیاسی تاریخ میں تحریک آزادی کا نام دیا گیا۔
ایشیا کی سیاست ہنوز اتھل پتھل کا شکار ہے کیونکہ کچھ علاقوں میں طقیل عرصہ سیاسی سرگرمی جاری ہے اور تنازعات بڑھتے چلے جا رہے ہیں جیسے بحیرہ جنوبی چین، کشمیر، تائیوان، تبت، شمالی کوریا چند جغرافیائی سیاسی تنازعات کی مثالیں ہیں۔ معاشیاتی سیاسی تنازعات میں چین اور بھارت کا نام لیا جا سکتا ہے کیونکہ دونوں کے درمیان میں ایک دوسرے سے آگے بڑھنے کی ہوڑ سی لگی ہوئی ہے۔ چین اور بھارت کے درمیان میں کوئی امن کا معاہدہ نہیں ہوا ہے اور نہ روس اور جاپان، شمالی کوریا اور جنوبی کوریا کے درمیان میں کوئی معاہدہ ہو سکا ہے۔ البتہ عالمی سطح پر ان تنازعات کو کم کرنے اور امن کو برقرار رکھنے کی کوششیں لگاتار جاری ہیں جیسے تنظیم برائے جنوب مشرقی ایشیائی اقوام (آسیان) اس کی بہترین مثال ہے۔

## تاریخ
* ایشیائی سوشلسٹ کانفرنس (1953ء-1960ء)
* جنوبی ایشیا میں سول فوجی تعلقات کی تاریخ

## بین الاقوامی اتحاد
* ایشیا پیسیفک معاشی تعاون
* تنظیم برائے جنوب مشرقی ایشیائی اقوام
* آزاد ریاستوں کی دولت مشترکہ
* ایشیائی سیاسی جماعتوں کی بین الاقوامی کانفرنس
* یوریشیائی اتحاد
* شنگھائی تعاون تنظیم
* جنوبی ایشیائی علاقائی تعاون کی تنظیم
## ایشیائی کونسل
2016ء میں ایشیائی سطح پر ایک کونسل کا انعقاد کیا گیا جس کا مقصد ایشیائی ممالک کے درمیان میں آپسی اتحاد کو برقرار رکھنا تھا۔ اس کا پہلااجلاس 2018ء میں ٹوکیو میں ہونا طے پایا۔ اس کے علاوہ بھی ایشیائی موضوعات پر گفتگو کرنے کے لیے ایشیا کے بڑے سیاسی لیڈر اقدامات کر چکے ہیں۔
## حوالہ جات


زمرہ:ویکی ڈیٹا سے مطابقت رکھنے والی مختصر تفصیل
فرانسینا سورابجی

**فرانسینا فورڈ سورابجی** (1833ء — 24 اکتوبر 1910ء) بھارتی ماہر تعلیم تھیں۔

## ابتدائی زندگی
فرانسینا کا جنم جنوبی ہندوستان کے قبائلی خاندان میں ہوا۔ جوانی میں ہندو مت سے مسیحیت میں داخل ہوئیں اور مبلغہ بن گئیں۔ انھیں بارہ برس کی عمر میں انگریز جوڑے، سر فرانسس فورڈ اور ان کی زوجہ کورنیلیا ماریہ (لیڈی فورڈ) نے گود لیا۔ ان کو گود لینے والی ماں کے والد سر رالف ڈارلنگ، ایک مشہور برطانوی فوجی افسر اور نیو ساؤتھ ویلز کے گورنر تھے۔
## عام حالات
فرانسینا سورابجی نے پونہ میں لڑکیوں کے لیے وکٹوریہ ہائی اسکول قائم کیا، پہلے اپنے گھر میں اور بعد میں علاحدہ عمارت میں۔ اسکول میں مخلوط تعلیمی نظام اور کسی بھی عمر کے بچے داخل ہو سکتے تھے۔ وکٹوریہ ہائی اسکول کے اچھے ایام میں 400 بچہ اس میں داخل تھا۔ ان کی خود کی بیٹیاں ابتدائی طالبات میں سے تھیں۔ انھوں نے پونہ میں دو اسکولوں کی بنیاد رکھی: ایک میں ہندو بچوں کو مراٹھی زبان میں تعلیم دی جاتی تھی اور دوسرے میں مسلم بچوں کو اردو میں تعلیم دی جاتی تھی، یہ اسکول ان کی بیٹیاں زلیخا، سوسی اور لینا چلایا کرتی تھیں۔ ان کی ایک اور بیٹی میری سورابجی پونہ میں ہندوستانی بچیوں کے لیے ہائی اسکول میں پڑھایا کرتی تھی۔ انھوں نے اپنے شاگردوں اور سات بیٹیوں کو اعلیٰ تعلیم اور طب، قانون اور دایہ گری سے متعلق پیشے اپنانے کی ترغیب دلائی۔
فرانسینا سورابجی ایک ٹیچر ٹریننگ پروگرام بھی چلایا کرتی تھیں۔

## نجی زندگی
فرانسینا فورڈ نے سنہ 1853ء میں پارسی النسل مسیحی مبلغ سورابجی کارسیڈجی سے شادی کی۔ ان کے دو بچے طفولت میں مر گئے۔ ان کے زندہ بچنے والے سات بچوں میں سے قانون دان کورنیلیا سورابجی، ماہر تعلیم سوسی سورابجی اور طبیبہ ایلس موڈ سورابجی پینل مشہور ہیں۔ وہ سنہ 1894ء میں بیوہ ہوگئیں، سنہ 1906ء میں ناسک سے ریٹائر ہوئیں اور سنہ 1910ء میں 67 برس کی عمر میں وفات پائی۔ فلسفی سر رچرڈ سورابجی ان کے نواسے ہیں۔

## حوالہ جات

زمرہ:1833ء کی پیدائشیں
زمرہ:1910ء کی وفیات
زمرہ:ہندومت سے مسیحیت قبول کرنے والی شخصیات
بندی چھوڑ دیوس

تصغیر|گرو ہرگوبند کا قلعہ گوالیار سے رہائی کا منظر۔
تصغیر|بندی چھوڑ دیوس کے موقع پر گردوارہ ہرمیندر صاحب میں آتش بازی، 2012ء
**بندی چھوڑ دیوس** () ایک سِکھ تہوار ہے، یہ اور دیوالی ایک ہی دن آتا ہے۔ تاریخی طور پر سکھ ہندوؤں کے ساتھ گرو امر داس کی سربراہی میں مناتے تھے، وہ اسے بیساکھی کے ساتھ شمار کرتے تھے۔ اواخر بیسویں صدی عیسوی میں سکھ مذہبی قائدین نے دیوالی کو غیر سکھ تہوار قرار دیا کیونکہ یہ سکھوں کے قتل والے دن کو آتا تھا اور شرومنی گردوارہ پربندھک کمیٹی نے سنہ 2003ء میں نانک شاہی تقویم کو مدنظر رکھتے ہوئے ”بندی چھوڑ دِیوس“ نام اپنا لیا۔

ہندو تہوار دیوالی جس طرح قدیم دیومالائی واقعے اور ہندو مت کے مقدس نصوص پر مبنی ہے، اسی طرح سکھ برادری بندی چھوڑ دیوس ان کے چھٹے گرو گرو ہرگوبند سے متعلق ہے۔ سکھ تاریخ کے مطابق اس دن مغل شہنشاہ جہانگیر نے 52 ہندو بادشاہوں اور گرو ہرگوبند کو جیل سے رہا کیا تھا۔

بندی چھوڑ دیوس دیوالی کے انداز میں منایا جاتا ہے، جیسے گھروں اور گردواروں کو روشن کرنا، روزہ داری، تحائف دینا اور خاندان کے ساتھ وقت گزارنا۔ یہ بیساکھی، مگھی، ہولا محلہ اور گر پورب کی طرح اہمیت کا حامل ہے۔

نگر کیرتن (جلوس) اور اکھنڈ پاٹھ (گرو گرنتھ صاحب کی مسلسل تلاوت) کے ساتھ بندی چھوڑ (شوڑ) دیوس آتش بازی کر کے منایا جاتا ہے۔ پورا گردوارہ شری ہرمیندر صاحب برقی قمقموں کی لڑیوں سے سجایا جاتا ہے۔ گردوارہ مسلسل کیرتن گائیکی اور مخصوص موسیقاروں کا بندوبست کرتا ہے۔ سکھ اس اہم موقع پر گردواروں پر حاضری اور گھر والوں کے ساتھ وقت گزارتے ہیں۔

بندی چھوڑ دیوس اور دیوالی الگ الگ تہوار ہیں اور مختلف دنوں میں آتے ہیں۔ تاہم، عام طور پر مقبول کیلنڈروں میں، دونوں اسی دن منائے جاتے ہیں۔ اس وجہ سے، بہت سے لوگ اکثر ان تہواروں کے بارے میں سوچتے ہیں جیسے دونوں ایک ہوں۔ حقیقی معنوں میں، 52 راجاؤں کے ساتھ چھٹے گرو کی رہائی کا دن دراصل 1619ء میں دیوالی سے چند دن پہلے تھا۔
## حوالہ جات

زمرہ:اکتوبر کی تقریبات
زمرہ:بھارت میں مذہبی تہوار
زمرہ:پنجابی ثقافت
زمرہ:دیوالی
زمرہ:سکھ تہوار
زمرہ:نومبر کی تقریبات
زمرہ:یوم بیداری
زمرہ:مذہبی تعطیلات
زمرہ:خزاں کی تعطیلات
زمرہ:سکھ ثقافت
زمرہ:ویکی ڈیٹا سے مطابقت رکھنے والی مختصر تفصیل
پرکاش کور

پرکاش کور (19 ستمبر 1919 - 2 نومبر 1982) پنجابی، لوک گیت اور فلم گائکہ تھی۔ اس نے پشتو میں بھی کچھ لوک گیت گائے تھے۔ پرکاش کور بیسویں صدی کی پنجابی گلوکارہ تھی۔ ­پرکاش کور، سریندر کور اس کی ہم عصر گلوکارائیں تھیں۔

## ابتدائی زندگی
پرکاش کور کا جنم لاہور، برطانوی پنجاب میں 19 ستمبر 1919 کو ایک پنجابی خاندان میں ہوا۔ وہ پنجاب کی کوئل کہی جانے والی گائکہ سریندر کور کی بڑی بہن تھی۔۔ پرکاش کور کی چار بہنیں اور پانچ بھائی تھے۔ دونوان بہنوں سریندر اور پرکاش کا پہلا توا (گراموفون کا ریکارڈ)1943 میں آیا تھا جس کا گیت "ماواں تے دھیاں رل بیٹھیاں نی مائیں " بہت مشہور ہوا۔
## زندگانی اور سُر کا سفر
پرکاش سدھو کا جنم 1947 میں لاہور شہر میں گردیال سنگھ سدھو اور سوندر کور کے گھر ہوا۔ تقسیم کے وقت ماں باپ قتل ہو گئے اور پرکاش کو کو اس کے تایا گرمکھ سنگھ بچا کر دلی لے گئے۔ موتی باغ دلی کے سرکاری ودیا نکیتن اسکول سے ّ­پرکاش سدھو نے ابتدائی تعلیم حاصل کی۔پرکاش کو بچپن ہی سے سنگیت اور سر سے پیار تھا،
جس کے لیے اس نے کیرانا سنگیت گھرانہ آگرہ سے متعلق مشہور سنگیتکار جیون لال مٹو سے کلاسیکل سنگیت کی تربیت حاصل کی۔ اسی سلسلے میں اس نے پربھاکر (بیے) پریاگ یونیورسٹی الہ آباد سے اور وشارد (ایمے) پرچان کلا مرکز چنڈی گڑھ سے حاصل کی۔ اپنی رکارڈنگ گائیکی کی شروعات اس نے آل انڈیا دلی ریڈیو اسٹیشن سے کی جہاں اس نے چودہ برس کی عمر میں پہلا گیت گایا۔ اس کے بعد اسنے محمد رفیع، مہیندر کپور، آشا بھونسلے، شمشاد بیگم کے ساتھ کورس گائے۔

## مشہور گیت
٭میرے پلے پے گیا عملی

نی میں رو رو ہو گی کملی

٭میرا اشک لڈا چاندی دا

سر دکھدا سہرے جاندی دا

٭میں رہی تختے دے ہلے

توں ساری رات لبھدا رہا

٭تینوں ا جے کسے دی آئی

وے نت دا سی اپا مکّ جے

## حوالہ جات

زمرہ:1982ء کی وفیات
زمرہ:بیسویں صدی کی گلوکارائیں
زمرہ:بیسویں صدی کے ہندوستانی گلوکار
زمرہ:بھارتی سکھ
زمرہ:بھارتی لوک گلوکار
زمرہ:بھارتی لوک گلوکارائیں
زمرہ:پنجابی شخصیات
زمرہ:پنجابی گلوکار
زمرہ:لاہور کے گلوکار
زمرہ:بھارتی گلوکار نامکمل مضامین
زمرہ:بیسویں صدی کی بھارتی خواتین
زمرہ:بیسویں صدی کی بھارتی شخصیات
زمرہ:بیسویں صدی کی بھارتی گلوکارائیں
زمرہ:پنجابی زبان کے گلوکار
زمرہ:ویکی ڈیٹا سے مختلف مختصر وضاحت
زمرہ:صوبہ پنجاب (برطانوی ہند) کی شخصیات
زمرہ:لوک کہانیاں
بہا فرید زوزانی نیشاپوری

بہا فرید زوزانی نیشاپوری ، زوزان کا رہنے والا ایک مجوسی کذاب تھا جس نے دعوی نبوت کیا تھا۔ ابومسلم خراسانی جو خلافت آل عباس کا بانی تھا کے دور حکومت میں ضلع نیشا پور کے قریب سیرواند نام کے ایک قصبہ میں ظاہر ہوااور دعوی نبوت و حامل وحی ہونے کا کر دیا۔

## باریک قمیض سے اعجاز نمائی کا کام
بہا فرید اوائل عمر میں زوزان سے چین کی طرف گیا تھا اور وہاں سات سال تک قیام کیا۔مراجعت کے وقت دوسرے چینی تحائف کے علاوہ سبز رنگ کی ایک نهایت با یک قمیض بھی ساتھ لایا۔بہا فرید نے اس قمیض سے معجزہ کا کام لینا چاہا۔ چین سے واپس آکر رات کے وقت وطن پہنچا کسی سے ملاقات کیے بغیر رات کی تاریکی میں سیدهابت خانہ کا رخ کیا اور مندر پر چڑھ کر بیٹھا رہا۔ جب صبح کے وقت پجاریوں کی آمدورفت شروع ہوئی تو آہستہ آہستہ لوگوں کے سامنے نیچے اترنا شروع کیا۔ لوگ یہ دیکھ کر حیرت زدہ ہوئے کہ سات سال تک غائب رہنے کے بعد اب یہ بلندی کی طرف سے کس طرح آرہا ہے ؟ لوگوں کو متعجب دیکھ کر کہنے لگا حیرت کی کوئی بات نہیں۔ حقیقت یہ ہے کہ خداوند عالم نے مجھے آسمان پر بلایا تھا میں سات سال تک آسمانوں کی سیروسیاحت میں مصروف رہا وہاں مجھے جنت اور دوزخ کی سیر کروائی گئی۔ آخر رب کردگار نے مجھے شرف نبوت سے سرفراز فرما اور یہ قمیض پہنا کر زمین پر اترنے کا علم دیا چنانچہ میں ابھی ابھی آسمان سے نازل ہو رہا ہوں۔ اس وقت مندر کے پاس ہی ایک کسان ہل چلا رہا تھا اس نے کہا کہ میں نے خود اسے آسمان سے نازل ہوتے دیکھا ہے۔ پجاریوں نے بھی اس کے اترنے کی شہادت دی۔ بہافرید کہنے لگا کہ خلعت جو مجھے ان سے عنایت ہوا زیب تن ہے۔ غور سے دیکھو کہ کہیں دنیا میں بھی ایسا باریک اور نفیس کپڑاتیار ہو سکتا ہے ؟ لوگ اس قمیض کو دیکھ دیکھ کر محو حیرت تھے غرض آسمانی نزول اور عالم بالا کے معجزہ خلعت پر یقین کر کے ہزارہا مجوس اس کے پیروکار ہو گئے۔

## بہا فرید کا انجام
جب ابو مسلم خراسانی نیشا پور کیا تو مسلمانوں اور مجوسیوں کا ایک وفد اس کے پاس پہنچا اور شکایت کی بہا فرید نے دین اسلام اور کیشن مجوس میں فساد در خنہ اندازیاں کر رکھی ہیں۔ ابو مسلم نے عبد اللہ بن شعبہ کو اس کے حاضر کرنے کا حکم دیا جب بہا فرید کو معلوم ہو گیا کہ اس کی گرفتاری کا حکم ہوا ہے۔ فورا نیشا پور ے بھاگ نکلا۔ عبد اللہ بن شعبہ نے تعاقب کر کے جبل بادغیس کے مقام پر اسے جالیا اور گرفتار کر کے ابو مسلم کے سامنے لا حاضر کیا۔ ابو مسلم نے دیکھتے ہی خنجر خاراشگاف کاوار کیا اور ملعون کا سرقلم کر کے اس کی نبوت کا خاتمہ کر دیا۔
## ماخذ
جھوٹے نبی، ص 150-151، مکتبہ سراجیہ، گلبرگ، لاہور

زمرہ:اسلام میں جھوٹے انبیا
ایشیا میں مذاہب

**ایشیا** ساتوں بر اعظموں میں سب سے بڑا ہے اور سب سے زیادہ متنوع بھی۔ یہاں تہذیب و ثقافت کے ساتھ ساتھ کئی طرح کے مذاہب بھی پائے جاتے ہیں۔ ایشیا کئی مذاہب کی جائے پیدائش بھی ہے جیسے ، مسیحیت، کنفیوشس مت، ہندو مت، اسلام، جین مت، یہودیت، شنتو، سکھ مت، تاؤ مت اور زرتشتیت۔ ایشیا میں دنیا کے تمام مذاہب کے ماننے والے موجود ہیں اور ان میں نئے طریقے اور نئے مسلک بھی ابھر کر سامنے آ رہے ہیں۔ اسلام ایشیا کا سب سے بڑا مذہب ہے جس کے ماننے والے تقریباً 1.1 کی تعداد میں موجود ہیں۔

## بھارت میں مذاہب
بھارت دنیا کا وہ ملک ہے جہاں کئی بڑے مذاہب پیدا ہوئے جیسے ہندو مت، سکھ مت، بدھ مت اور جین مت۔ یہ تمام مذاہب دھرم، کرم اور تناسخ کے عقیدہ پر مبنی ہیں۔
ہندو مت ایشیا کا دوسرا بڑا مذہب ہے جس کے ماننے والے تقریا ا بلین لوگ ہیں۔

### ہندو مت
بھارت میں کل 81 فیصد لوگ ہندو ہیں جبکہ نیپال کے 81 فیصد لوگ ہندو ہیں۔ بالی میں ہندووں کی تعداد کل 83.5 فیصد ہے۔ ان علاوہ کچھ ممالک میں ہندو اقلیت میں ہیں مگر وہ سب سے بڑی اقلیت ہیں جیسے بھوٹان، فجی، انڈونیشنا، ملائشیا، بنگلہ دیش میں ہندومت، پاکستان میں ہندومت، سنگاپور، سری لنکا، عرب ممالک میں ہندومت، عرم ممالک، یمن، روس، عرب ممالک میں ہندومت، بحرین، کویت، عرب ممالک میں ہندومت، میانمار، فلپائن اور افغانستان وغیرہ۔

### جین مت
جین مت ایک دھرمی دین ہے جس کی ابتدا بھارت میں ہوئی مگر یہ دنیا کے دیگر ملکوں میں پھیلا۔ جین مت نے بھارت میں اخلاقیات، سیاست اور معاشیت کو بہت متاثر کیا ہے۔ تعلیم میں بھی ان کا خاصا تعاون رہا ہے۔

### بدھ مت
بدھ مت دنیا کا چوتھا اور بھارت کا تیسرا بڑا مذہب ہے۔ ایشیا کی 12 فیصد آبادی بدھ مت کو مانتی ہے۔ یہ زیادہ تربھوٹان، میانمار تبتی بدھ مت، تھائی لینڈ، جاپان، کوریا اور نیپال میں بدھ مت|نیپال]] اور سری لنکا میں بدھ مت میں پائے جاتے ہیں۔ a. بھارت میں بدھ مت بھاری اقلیت میں ہے۔ اس کے علاوہ انڈونیشنا، ملائشیا، برونائی، فلپائن اور روس میں بھی اچھی تعداد میں موجود ہیں۔

## حوالہ جات

زمرہ:ایشیا
زمرہ:ایشیا میں مذہب
زمرہ:ایشیائی ثقافت
زمرہ:ویکی ڈیٹا سے مختلف مختصر وضاحت
شماریات ایشیا

[تصغیر|بائیں|300px|گراف میں [عالمی آبادی (1750–2005)]]

**ایشیا** زمین کے کل 29.4 حصہ پر پھیلا ہوا ہے اور اس کی آبادی تقریباً 4.5 بلین ہے۔ (2015ء )۔ دنیا کی کل آبادی کا تقریباً 60 فیصد لوگ اشیا میں رہتے ہیں۔ 2015ء کے مطابق چین اور بھارت کی مجموعی آبادی تقریباً 2.7 بلین ہے اور یہ اندازہ لگایا جا رہا ہے کہ 2050ء تک دونوں ملکوں کی مجموعی آبادی تقریباً 5.26 ہو جائے گی اور یہ دنیا کی کل آبادی کا 54 فیصد حصہ ہوگا۔ 2015ء میں ایشیا]] میں آبادی میں اضافہ 1.2 فیصد سالانہ کے قریب تھا۔ کئی ممالک میں یہ شرح زیادہ تھی۔ مغربی ایشیا میں آبادی میں اضافہ کی شرح 2 فیصد کے تجاوز تھی جبکہ پاکستان کی شرح 2.4 فیصد تھی۔ چین میں آبادی میں اضافہ کی شرح 0.5 فیصد سالانہ تھی۔ چین نے اس جانب کئی اقدامات کیے اور آبادی پر قابو پانے کے لیے ملکی اور سرکاری سطحوں پر کئی مہمیں چلائیں۔ بھارت میں آبادی پر قابو پانے کے لیے کئی تحریکیں چلائی گئی ہیں مگر سرکاری طور پر ابھی تک کوئی قانون نہیں بن سکا ہے۔

## آبادی
### تاریخ
#### ایشیا کی آبادی، 1ء تا 1820ء (ملین)
ماخذ: میڈیسن: ۔

#### آبادی کی حصہ داری، ایشیا، 1ء تا 1998ء (دنیا کا کل فیصد)
ماخذ: میڈیسن: ۔

## معیشت

ایشیا مذہبی اور ثقافتی طور جتنا مالدار رہا ہے معاشی طور پر اسے جدید دور میں انی اہمیت نہیں ملی ہے اور اب ایشیا کو دوسری دنیا کہا جاتا ہے۔ ایسا نہیں ہے ایشیا کے سارے ممالک دوسری دنیا میں آتے ہیں۔ بلکہ اسرائیل، جاپان، تائیوان اور جنوبی کوریا پہلی دنیا کے ممالک کہلاتے ہیں۔ ان ممالک میں یورپ اور امریکی ممالک جیسی معاشی ترقی دیکھنے کو ملی ہے۔ دنیا کی 20 اہم معیشتوں میں ایشیا کے چین، بھارت، جاپان، جنوبی کوریا، انڈونیشیا، ترکی اور سعودی عرب شامل ہیں۔ ان میں جاپان گروہ 8 میں بھی شامل ہے۔ چین اور بھارت جی 8+5 کا حصہ ہیں۔

انسانی ترقیاتی اشاریہ میں ایشیا کے ممالک نیچے سے لے کر اوپر کے درجہ تک گئے ہیں۔ اس فہرست میں ایشیا کے ممالک 10 بہترین ممالک میں بھی ہیں اور سب سے نچلے درجہ پر بھی ہیں۔

## انسانی ترقیاتی اشاریہ کے 10 بہترین ممالک

## 10 نچلے درجہ کے ممالک

## حوالہ جات

زمرہ:آبادیات ایشیا
زمرہ:آبادیات بلحاظ براعظم
زمرہ:ایشیا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
چک 42 جی بی

**لوپو کی 42 جی بی**  پاکستان کا ایک رہائشی علاقہ جو پنجاب، پاکستان میں واقع ہے۔

## تفصیلات
لوپوکی، پاکستان کی مجموعی آبادی 168 میٹر سطح سمندر سے بلندی پر واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع فیصل آباد کی یونین کونسلیں
زمرہ:ضلع فیصل آباد کے آباد مقامات